Formaður fjölskylduhjálpar segir matargjafir Kaupfélags Skagfirðinga tryggja að enginn ætti að vera svangur um jólin. Fyrirtækið hefur gefið rúmlega tvö hundruð þúsund máltíðir frá því á síðasta ári.
Fyrir síðustu jól tilkynnti Kaupfélag Skagfirðinga að fyrirtækið hugðist létta undir með efnaminni fjölskyldum og gefa um 50 þúsund máltíðir. Stærsti hlutinn hefur farið til Fjölskylduhjálpar Íslands, þá fengu mæðrastyrksnefnd, Rauði Krossinn, Hjálparstarf kirkjunnar og Hjálpræðisherinn fengið einnig gjafir. Verkefnið hélt svo áfram fram eftir jól, og í heildina hefur KS gefið mat sem dugað hefur í nærri 200 þúsund máltíðir. Ásgerður Jóna Flosadóttir formaður Fjölskylduhjálpar segir gjöf KS gera það að verkum að enginn ætti að vera svangur um hátíðirnar.
Þetta gerir algjörlega gæfumuninn. Við höfum alltaf verið mjög tæpar fjárhagslega fyrir jólin þannig að við höfum þurft að horfa rosalega vel í hverja einustu krónu en núna erum við að geta boðið, alveg frá 1. nóvember, alveg fjórar fimm máltíðir fyrir fólk í hverri úthlutun. Þannig að þetta er bara allt allt annað. Þannig að þetta er bara rosalega fínt og það fer enginn svangur eða með lítið inn í jólin eða inn í hátíðirnar.
Byrjað verður að úthluta matargjöfum strax í byrjun nóvember.
Við munum vera með fyrstu úthlutunina núna, ég held það sé níunda nóvember, það er þriðjudagur. Svo erum við með það tíunda í Reykjanesbæ og síðan verðum við tvær úthlutanir í hverri viku fram að jólum.